EELNÕU 2018/128

								KOMISJONID:

eelarve- ja arengu-	JK	
haridus-	X	
kultuuri- 	X	
majandus-	X	
revisjoni-	X	
sotsiaal- 	X	
noortevolikogu	X	
seeniorite nõukoda	X	

VILJANDI LINNAVOLIKOGU

MÄÄRUS

20. detsember 2018   nr

Viljandi maakonna arengustrateegia 2035+ 

Määrus kehtestatakse kohaliku omavalitsuse korralduse seaduse § 61 lõike 1, § 374 lõigete 1 ja 2, § 704 lõike 2 alusel ning arvestades sama seaduse § 374 lõiget 6.

§ 1. Kiita heaks Viljandi maakonna arengustrateegia 2035+ ning selle lisadeks olevad Viljandimaa tervise- ja heaoluprofiil, Viljandi maakonna arengustrateegia 2035+ tegevuskava ja statistiline ülevaade Viljandimaast.

§ 2. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Reet Alev
Esitatud: 03.12.2018
Esitaja: Viljandi Linnavalitsus			Ettekandja: Madis Timpson
Lk arv: 2
Hääletamine: poolthäälteenamus

Seletuskiri
Viljandi maakonna arengustrateegia 2035+

Alates 01.01.2018. a on kohaliku omavalitsuse korralduse seaduse § 61 alusel omavalitsusüksuste ülesanne ühiselt kavandada maakonna arengut ja suunata selle elluviimist. Viljandi maakonnas on nimetatud ülesanne antud kõigi maakonna kohaliku omavalitsuse üksuste otsustega täitmiseks kohaliku omavalitsuse üksuste maakondlikule liidule s.o. Viljandimaa Omavalitsuste Liidule. Viljandi Linnavolikogu poolt on 27. septembril 2017. aastal vastu võetud otsus nr 438 Omavalitsusüksuste ühiselt täidetavate ülesannete täitmiseks andmine Viljandimaa Omavalitsuste Liidule.

Maakonna arengustrateegia on nii maakonnaplaneeringutes seatud maakondlike ruumistrateegiate elluviimise kui ka keskvalitsuse ja maakonna kohalike omavalitsuste koostöös ja ühisrahastusel elluviidavate arendustegevuste kavandamise aluseks. 

Kohaliku omavalitsuse korralduse seaduse § 374 reguleerib maakonna arengustrateegia koostamise, menetlemise, vastuvõtmise ja avalikustamise. 

Viljandimaa kehtiv arengustrateegia „Viljandimaa – arenev PÄRIS EESTI“ on koostatud 2014. aastal ning kehtib kuni kohaliku omavalitsuse korralduse seaduse § 374 lõikes 1 nimetatud uue arengustrateegia heaks kiitmiseni asjaomaste valla- ja linnavolikogude poolt hiljemalt 15. jaanuaril 2019. a.
Viljandimaa Omavalitsuste Liit kui kohaliku omavalitsuse korralduse seaduse § 61 lõikes 2 nimetatud kohaliku omavalitsuse üksuste määratud koostööorgan on koostanud Viljandi maakonna arengustrateegia 2035+ eelnõu ning on esitanud selle koos lisadega heakskiitmiseks kõigile Viljandi maakonna valla- või linnavolikogudele. Viljandi maakonnastrateegia 2035+ eelnõu lisadeks on Viljandimaa tervise- ja heaoluprofiil, Viljandi maakonna arengustrateegia 2035+ tegevuskava ja statistiline ülevaade Viljandimaast. 
Kohaliku omavalitsuse korralduse seaduse § 374 lõike 6 kohaselt loetakse maakonna arengustrateegia vastuvõetuks ja see jõustub pärast seda, kui vähemalt kaks kolmandikku maakonna selliste kohaliku omavalitsuse üksuste volikogudest, mille elanike koguarv moodustab vähemalt kaks kolmandikku maakonna elanike koguarvust ning mille hulka peab kuuluma ka maakonnakeskuseks olev kohaliku omavalitsuse üksus, on selle määrusega heaks kiitnud hiljemalt 15. jaanuaril. Sama seaduse § 704 lõige 2 annab § 374 lõike 1 rakendamise erisuse, mille kohaselt kohaliku omavalitsuse üksused peavad  maakonna arengustrateegia vastu võtma hiljemalt 2019. aasta 15. jaanuaril.
Määruse vastuvõtmine ei too kaasa linnale täiendavat kulu. 

(allkirjastatud digitaalselt)
Reet Alev
linnaarengu spetsialist